L 36/36 Jurnalul Oficial al Uniunii Europene 9.2.2010 DECIZIA COMISIEI din 8 februarie 2010 privind neincluderea anumitor substanțe în anexa , IA sau IB la Directiva 98/8/CE a Parlamentului European și a Consiliului privind comercializarea produselor biodestructive [notificată cu numărul C(2010) 751] (Text cu relevanță pentru SEE) (2010/72/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive (!), în special articolul 16 alineatul (2) al doilea paragraf, întrucât: (1) Regulamentul (CE) nr. 1451/2007 al Comisiei din 4 decembrie 2007 privind a doua etapă a programului de lucru de 10 ani prevăzut la articolul 16 alineatul (2) din Directiva 98/8/CE a Parlamentului European și a Consiliului privind introducerea pe piaţă a produselor biocide (?) stabileşte o listă a substanțelor active care urmează a fi evaluate, în vederea unei posibile includeri a acestora în anexa 1, IA sau IB la Directiva 98/8/CE. (2)  Pentru o serie de substanţe/combinații de tipuri de produse incluse în această listă, fie toți participanții şi-au întrerupt participarea la programul de reexaminare, fie statul membru desemnat în calitate de raportor pentru evaluare nu a primit niciun dosar complet în decursul perioadei specificate la articolul 9 şi la articolul 12 alineatul (3) din Regulamentul (CE) nr. 1451/2007. (3)  În consecință, în conformitate cu articolul 11 alineatul (2), cu articolul 12 alineatul (1) și cu articolul 13 alineatul (5) din Regulamentul (CE) nr. 1451/2007, Comisia a informat statele membre cu privire la acest fapt. Aceste informații au fost totodată făcute publice prin mijloace electronice la 13 ianuarie 2009, 11 februarie 2009 şi 11 martie 2009. (4) În termen de trei luni de la datele publicării acestor informații, nicio persoană şi niciun stat membru nu au manifestat vreun interes legat de preluarea rolului de participant în ceea ce priveşte substanțele și tipurile de produse în cauză. () JOL 123, 244.1998, p. 1. () JO L 325, 11.12.2007, p. 3. (5) Prin urmare, în temeiul articolului 12 alineatul (5) din Regulamentul (CE) nr. 1451/2007, se impune ca substanţele şi tipurile de produse în cauză să nu fie incluse în anexa I, IA sau IB la Directiva 98/8/CE. (6)  Din motive de certitudine juridică, este necesar ca produsele biocide care conțin substanțe active pentru tipurile de produse indicate în anexa la prezenta decizie să nu mai fie introduse pe piață începând cu o anumită dată. (7) Măsurile prevăzute în prezenta decizie sunt conforme cu avizul Comitetului permanent pentru produse biocide, ADOPTĂ PREZENTA DECIZIE: Articolul 1 Substanțele specificate în anexa la prezenta decizie nu se includ, pentru tipurile de produse vizate, în anexa I, IA sau IB la Directiva 98/8/CE. Articolul 2 În scopul aplicării articolului 4 alineatul (2) din Regulamentul (CE) nr. 1451/2007, produsele biocide care conțin substanțe active pentru tipurile de produse indicate în anexa la prezenta decizie nu se mai introduc pe piață începând cu 9 februarie 2011. Articolul 3 Prezenta decizie se adresează statelor membre. Adoptată la Bruxelles, 8 februarie 2010. Pentru Comisie Stavros DIMAS Membru al Comisiei